**TESTANALYSE/TESTRAPPORT**

**Introduktion**

Formålet er at afdække hvor brugervenlig hjemmesiden er i.f.t. navigation og design/layout. Passer designet til en skole. Vi vil især se på struktur og layout og gøre hjemmesiden mere brugervenlig og indbydende.

Opgaver og scenarier som testdeltagerne skulle gennemføre under testen:

* Scenarie 1:

*Hvad er testpersonens overordnede holdning til hjemmesiden?*

* Scenarie 2:

*Hvad synes testpersonen om farverne?*

*Passer farverne til hjemmesiden?*

* Scenarie 3:

*Kan testpersonen finde “skolelederen”?*

*Kan testpersonen finde "nyhedsbrev"?*

Vi har anvendt 3 testdeltagere (2 kvinder og 1 mand) til denne brugerundersøgelse. De er udvalgt på baggrund af alder (28-40 år) og om de har børn der går i skole eller skal starte i skole i Odense Kommune.

Vi er klar over at det optimale antal testpersoner ville være 5 for at få afdækket ca. 80% af de fejl og problemstillinger der er, men det var ikke muligt at finde 5 testpersoner, så der kan være flere ting på hjemmesiden, vi ikke bliver gjort opmærksomme på i.f.t. fejl og problemstillinger.

**Testmetode**

Der er tale om en remote-test med thinkaloud, hvor vi optog samtalen på telefon eller iPad. Brugertest blev udført den 25/9-24 og 26/9-24. Der blev anvendt pc til selve testen.

**Resultater**

De 3 testdeltagere var generelt positive over for hjemmesidens layout og navigation, men påpegede nogle få enkelte ting der kunne forbedres.

De synes alle 3 at hjemmesiden var overskuelig, og de lyse farver blev vurderet som passende til en skole hjemmeside.

De synes dog også alle 3 at der kunne arbejdes lidt på hvordan menuen fungerer, som fx at meny-tabsme ikke automatisk går op igen efter brug.

Testdeltagerne nævnte også at billederne på forsiden gav en god introduktion til skolen. Som nævnt ovenfor, blev farverne talt om som velvalgte, og at baggrunden med cirkler der skifter position ved hver side blev set positivt

Navigationen blev oplevet som at være enkel, og alle testdeltagere kunne let finde både “skolelederen” og “nyhedsbrev”. Der blev dog nævnt, at nyhedsbrevet, i et tilfælde ikke, rigtigt fungerede.

**Anbefalinger til ændringer**

1. **Forbedring af menu-tabs:** Det bliver anbefalet at tilføje en funktion, der automatisk lukker menu-tabs efter brug for at skabe en mere intuitiv navigation.
2. **Forbedring af nyhedsbrevet:** Der bliver nævnt at der skal kigges lidt mere grundigt på nyhedsbrevet for at sikre, at den altid fungerer som den skal.